VNV Nation

**VNV Nation** je englesko/irski elektro pop sastav. Dvojac, koji potječe iz Londona i Wexforda, danas djeluje iz Hamburga. Kombinacijom trance, future pop i EBM glazbe postižu jedinstven zvuk i postaju jedno od najvećih imena EBM scene. Članovi sastava su Ronan Harris i Mark Jackson.

## Historija

### Advance and Follow

Godine 1995. članovi sastava potpisuju ugovor s njemačkom kućom Discordia i izdaju prvi album, *Advance and Follow*, koji sa sobom nosi zvuk plesnih melodija i grubih (eng. harsh) elektronskih *beatova*. Početkom 1998. godine prelaze na Off Beat etiketu i izdaju album *Praise The Fallen* i EP "Solitary".

### Empires

Godine 1999. izlazi album *Empires* koji označava prekretnicu u djelovanju sastava. Riječ je o visoko kvalitetnom produkcijskom materijalu koji je samo potvrdio epitete po kojima VNV Nation danas slove kao jedan od najkvalitetnijih nezavisnih elektro sastava. Albumom dvojac postiže velik uspjeh i 7 tjedana drži prvo mjesto na *DAC* ljestvici.

Sama ideja s kojom su Ronan Harris i Mark Jackson osnovali VNV Nation zadržala se do danas: kombinacija elektronske produkcije usko povezane s orkestralnim melodijama i atmosferom filmskih glazbenih kulisa. *Harsh* zvuk skoro nestaje. Uz singl "Darkangel", album donosi još nekoliko hit singlova: "Kingdom", "Rubicon" i "Legion".

### Futureperfect

Godine 2002. izlazi *Futureperfect*, album s kojim se VNV Nation odvaja od EBM-a, te počinje više sličiti future popu. Novi je zvuk korak dalje od starijih albuma. Materijal predstavlja u prvom redu izrazito melodične pjesme pune emocija i "inteligentnih" tekstova. I ovaj je album dvojcu donio veliki uspjeh, što se moglo zaključiti već po prijamu prvog singla, "Genesis". Nakon izlaska ubrzo se skrasio na čelnoj poziciji *DAC-a*. Pjesme "Epicentre", "Beloved", "Electronaut" i "Genesis" postigle su najveći uspjeh.

### Matter + Form
 

Nakon tri godine stanke, 2005. VNV Nation objavljuju novi album *Matter + Form*. Ronan Harris odlučuje produkciju podijeliti s poznatim njemačkim producentom Gerritom Frerichsom, poznatijim pod pseudonimom Humate. Prvi singl, "Chrome" postavljen je ispočetka samo na internet, kao uvod u album.

Promjena u zvuku na novim materijalima osjeti se u određenoj mjeri, no VNV Nation su ostali vjerni svom pristupu glazbenog izražavanja, ponajviše tekstualno. Značajnije su pjesme "Homeward", "Lightwave" i "Perpetual". *Matter + Form* prodan je u tiraži koja se približila brojci od 60.000 primjeraka, impresivna brojka za nezavisni elektro band.

### Judgement

Dana 4. travnja 2007. izlazi album *Judgement*. Tekstovi i dalje ostaju autorski aduti Ronana Harrisa. Značajnije pjesme su "The Farthest Star", "Carry You", "Nemesis", "Testament", "Secluded Spaces", "Illusion" i "As".

### Reformation 1

Dvije godine nakon Judgementa, izlazi i box set 'Reformation 1'. Datum izlaska na europsko tržište bio je 24. travnja 2009.

### Of Faith, Power and Glory

Sljedeći album, *Of Faith, Power and Glory* najavljen je na Myspace blogu sastava.

Album konačno izlazi u lipnju 2009.

## Diskografija

### Studijski albumi

* 1995. - ***Advance and Follow***
* 1998. - ***Praise the Fallen***
* 1999. - ***Empires***
* 2002. - ***Futureperfect***
* 2005. - ***Matter + Form***
* 2007. - ***Judgement***
* 2009. - ***Of Faith, Power and Glory***

### Singlovi i EP-evi

* 1990. - ***Body Pulse*** – (12")
* 1990. - ***Strength of Youth*** – (12")
* 1998. - ***Solitary EP*** – (CD EP) - Energy Rekord, Off Beat / (CD EP) 1999 - Dependent Records
* 1999. - ***Darkangel*** – (CD Maxi) - Dependent Records / (AAC File) 1999 - Metropolis
* 2000. - ***[[Burning Empires|Burning Empires/Standing]]*** – (2xCD, Ltd Edition [4700 copies]) - Dependent Records
* 2001. - ***Advance and Follow (v2)*** – (CD Album, Remastered, Reissue) - Dependent Records
* 2001. - ***Cold*** – (R rated mig 29 Mix by DJ Kowalski) – (MP3 File)
* 2000. - ***Standing*** – (CD Maxi) - Metropolis, Dependent Records
* 2001. - ***Genesis (Radio Edition)*** (CD Maxi, Ltd. Edition, Promo) - Dependent Records
* 2001. - ***Genesis.0*** – (CD Maxi, Promo) - Dependent Records
* 2001. - ***Genesis.1*** – (CD Maxi) - Dependent Records, Metropolis
* 2001. - ***Genesis.2*** – (CD Maxi) - Dependent Records, Metropolis
* 2002. - ***Beloved*** – (CD Maxi, Promo) - Dependent Records
* 2003. - ***Beloved (Hiver and Hammer Mixes)*** – (12") - 3 Lanka
* 2002. - ***Beloved.1*** – (CD Maxi) - Dependent Records 
* 2002. - ***Beloved.2*** – (CD Maxi) - Dependent Records
* 2003. - ***Honour 2003*** – (CD Maxi, Enhanced) - Anachron Sounds
* 2005. - ***Chrome/Matter + Form*** – (CD, Promo) - Anachron Sounds
* 2005. - ***Chrome*** – (MP3 File) - Anachron Sounds, Metropolis, SubSpace Communications • (CDr, Promo) 2005 - SubSpace Communications

### Box setovi

* 2004 - ***Pastperfect*** – (2xDVD + CD-ROM Special Edition) - Anachron Sounds, Metropolis • (2xDVD) 2004 - Anachron Sounds
* 2009 - ***[[Reformation 1]]*** - (2xCD + DVD)

## Vanjske veze

* VNV Nation web stranica
* Side-Line Magazine intervju - 2005
* VNV Nation na Discogs
* VNV Nation na Last.fm
* VNV Nation na MySpace

* Njemačka fan stranica
* Internacionalni fan forum
* VNV Nation Empire  Yahoo! fan grupa
* VNV Nation tekstovi  
* VNV Nation galerija na Alberta Stars  - 2007